
Rīgā,				   			          2026.gada 19.marta plkst. 13:00 

Sēdē piedalās:
Iepirkuma komisijas priekšsēdētājs – Reinis Prockāns
Iepirkuma komisijas priekšsēdētājs vietnieks – Pēteris Rozentāls
Iepirkuma komisijas, turpmāk arī “komisija”, locekļi:
Ieva Gaile
Lāsma Beļkus
Laura Kolneja

Sēdi vada iepirkuma komisijas priekšsēdētājs  – R.Prockāns
Sēdi protokolē iepirkuma komisijas locekle – L. Kolneja 
[bookmark: _Hlk194400272]Komisijas izveidošanas pamatojums: LVRTC valdes priekšsēdētāja 2026.gada 26.janvāra rīkojums Nr. 01-05-01/2026/7

Sēde notiek attālināti, izmantojot videokonferences režīmu.

Darba kārtība:
1. Saņemtā jautājuma izskatīšana, atbildes sniegšana.
1. Grozījumu veikšana nolikumā.

Saskaņā ar Publisko iepirkumu likuma (turpmāk – PIL) 26.panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 5 (pieci) balsstiesīgi komisijas locekļi, līdz ar to iepirkuma komisija ir lemttiesīga.

Par darba kārtības 1. punktu
Iepirkuma komisija 2026.gada 17.martā EIS e-konkursu apakšsistēmā www.eis.gov.lv saņēma ieinteresētā piegādātāja jautājumu par iepirkuma “DC6 UPS jaudas palielināšana”, iepirkuma identifikācijas Nr.LVRTC 2026/3 (turpmāk – iepirkums),  nolikumu.
Komisijas locekļi apspriež uzdoto jautājumu un sagatavo atbildi:
	Jautājums
	Atbilde

	Vēršam Pasūtītāja uzmanību uz to, ka atklātā konkursa 8.pielikumā “Tehniskā specifikācija” tabulas 6. un 9. punktos pieprasītie kabeļi (POWERFLEX RV-K-1x95 un H07RN-F 1x50) nav pieejami dzelteni zaļā krāsā. Šie kabeļi (POWERFLEX RV-K-1x95 un H07RN-F 1x50) tiek ražoti tikai ar melnu ārējās izolācijas krāsu un attiecīgi tirgū pieejami tikai melnā krāsā.
Pieņemot, ka Pasūtītājam nepieciešami kabeļi zemēšanai un prasība pēc pieejami dzelteni zaļās krāsas ir būtiska, lūdzam Tehniskās specifikācijas tabulas 6. un 9. punktus grozīt, izsakot tos sekojošā redakcijā:
6. punkts: “Kabelis ar Cu dzīslām, POWERFLEX RV-K-1x95 (melns) vai H07V-K 1x95 (dzelteni zaļš), vai ekvivalents.”
9. punkts: “Kabelis ar Cu dzīslām, H07RN-F 1x50 (melns) vai H07V-K 1x50 (dzelteni zaļš), vai ekvivalents.”
	Tāpat lūdzam attiecīgās izmaiņas veikt atklātā konkursa nolikuma 9. un 10. pielikumos.
	Izvērtējot ieinteresētā piegādātāja jautājumā norādīto, pasūtītājs, lai nodrošinātu vienotu izpratni, ir veicis grozījumus  iepirkuma nolikumā, precizējot iepirkuma Tehnisko specifikāciju,  Tehnisko piedāvājumu un Finanšu piedāvājumu.
Lūdzam sekot līdzi izmaiņām Elektronisko iepirkumu sistēmā.


Iepirkuma komisija vienbalsīgi ar 5 (piecām) balsīm “par” nolēma:
1.1. Apstiprināt sagatavoto atbildi uz uzdoto jautājumu.
0. Ievietot šī protokola izrakstu EIS e-konkursu apakšsistēmā www.eis.gov.lv.
0. Uzdot komisijas loceklei L.Kolnejai veikt 1.2.punktā minēto darbību.

Par darba kārtības 2. punktu 
Izskatot EIS e-konkursu apakšsistēmā www.eis.gov.lv saņemto ieinteresētā piegādātāja jautājumu par iepirkuma nolikumu, komisija vienojas, ka nepieciešams veikt iepirkuma nolikuma grozījumus.
PIL 35. panta trešā daļa noteic, ka Pasūtītājs var izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Ja iepirkuma procedūras dokumentos izdarīti grozījumi, piedāvājumu iesniegšanas termiņš tiek pagarināts atbilstoši informācijas vai izmaiņu svarīgumam tā, lai piegādātāji varētu iepazīties ar visu informāciju, kas nepieciešama piedāvājuma sagatavošanai, un ievērojot Ministru kabineta noteiktos minimālos pieteikumu un piedāvājumu iesniegšanas termiņus. Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punkts noteic, ja iepirkuma komisija izdara grozījumus iepirkuma procedūras dokumentos, piedāvājumu iesniegšanas minimālais termiņš pēc dienas, kad paziņojums par līgumu ir atkārtoti publicēts Iepirkumu uzraudzības biroja tīmekļvietnē vai atkārtoti nosūtīts Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām.
Iepirkums publicēts Iepirkumu uzraudzības biroja tīmekļvietnē 26.02.2026. (nosūtīts Eiropas Savienības Publikāciju birojam publicēšanai Eiropas Savienības Oficiālajā Vēstnesī 25.02.2026.) ar piedāvājuma iesniegšanas termiņu 30.03.2026. 
Ņemot vērā minētos grozījumus iepirkuma nolikumā, piedāvājumu iesniegšanas termiņš tiek grozīts un tas ir līdz 07.04.2026.

Iepirkuma komisija vienbalsīgi ar 5 (piecām) balsīm “par” nolēma:
1. Apstiprināt iepirkuma nolikuma konsolidēto versiju atbilstoši protokola pielikumam.
1. Ievietot šī protokola izrakstu EIS e-konkursu apakšsistēmā www.eis.gov.lv.
1. Paziņojumu par līgumu atkārtoti publicēt Iepirkumu uzraudzības biroja tīmekļvietnē.
1. Publicēt iepirkuma nolikuma grozījumus (iepirkuma nolikuma konsolidēto versiju) Elektronisko iepirkumu sistēmā www.eis.gov.lv Pasūtītāja profilā.
1. Uzdot komisijas loceklei L.Kolnejai nodrošināt protokola 2.2., 2.3. un 2.4.punktā norādītā lēmuma izpildi.

Pielikumā: [..]

Iepirkuma komisijas priekšsēdētājs			(paraksts)		R.Prockāns
Iepirkuma komisijas priekšsēdētāja vietnieks	(paraksts)		P.Rozentāls
Iepirkuma komisijas locekle				(paraksts)		I.Gaile
Iepirkuma komisijas locekle				(paraksts)		L.Beļkus
Iepirkuma komisijas locekle, protokolētāja		(paraksts)		L. Kolneja

Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas locekle Laura Kolneja
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datumu.

